stanford-oval/wikipedia huggingface dataset:
Nils Granfelt

| Mitalit> Maa:   Ruotsi.Miesten voimistelu. Olympialaiset  | Mitalit> Maa:   Ruotsi.Miesten voimistelu. Olympialaiset  | Mitalit> Maa:   Ruotsi.Miesten voimistelu. Olympialaiset  | Maa:   Ruotsi> Miesten voimistelu. |
| --- | --- | --- | --- |
|  Kultaa | Tukholma 1912 | joukkuekilpailu, ruotsalainen järjestelmä |  |
Nils Daniel Granfelt (17. helmikuuta 1887 Tukholma – 21. heinäkuuta 1959 Nacka) oli ruotsalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä kultaa voittaneeseen joukkueeseen. Myös Nilsin veljet Erik ja Hans Granfelt olivat olympiamitalisteja. Lisäksi Granfelt oli miekkailija Nils Rydströmin setä/eno.
Nitraushappo

Typpihapon pallokuva. Jotta lähtöaine voidaan nitrata, tarvitsee typpihappo lisäksi yleensä rikkihappoa.
Nitraavat olosuhteet ovat sellaisessa liuoksessa, jossa esiintyy elektrofiilistä nitroniumionia (NO2+). Liuoksessa nukleofiilit pystyvät reagoimaan nitraattiestereiksi tai orgaanisiksi nitroyhdisteiksi. Typpihappo sinänsä ei ole riittävän vahva happo muodostamaan nitraavia olosuhteita, mutta sekoitettuna väkevään rikkihappoon nitraus onnistuu.
Nils Fredensköld

Nils Fredensköld (alk. Hasselbom, 14. heinäkuuta 1731 – 3. maaliskuuta 1792 Masku) oli suomalainen tuomari ja valtiopäivämies. Vuonna 1770 aateloidun Fredensköldin isä oli Turun akatemian rehtorina toiminut professori Nils Hasselbom.
Turun akatemian lisäksi Fredensköld opiskeli myös Lundin yliopistossa, josta hän valmistui tuomariksi vuonna 1751. Fredensköld toimi muun muassa sotatuomarina sekä Turun hovioikeuden asessorina. Hovioikeudenneuvokseksi hänet nimitettiin 1769. Turun ja Porin läänin virkaatekevänä maaherrana Fredensköld toimi Fredrik Ulrik von Rosenin virkakauden aikana kolmasti vuosina 1776, 1778 ja 1781. Valtiopäiville hän osallistui vuonna 1786.
Fredensköldin poika Nils Fredensköld nuorempi oli everstiluutnantti, joka kuoli Nils Hasselbomin suvun omistukseen hankkiman Kankaisten kartanon tulipalossa vuonna 1819.
Myth War

Myth War Online on IGG:n julkaisema ilmainen, fantasia-aiheinen MMORPG. Pelissä roolipelien tapaan luodaan aluksi hahmo, jolla seikkaillaan, kerätään kokemuspisteitä ja sitä kautta noustaan tasoja. Kokemuspisteitä saa sen mukaan, onko sopivassa paikassa omalle tasolle. Pelissä on paljon tehtäviä, jotka voi tehdä tarvittaessa loputtomasti uudestaan. Myth War:issa ovat lemmikit tärkeässä osassa.
Myth Warissa on neljä hahmovaihtoehtoa valittavana: ihminen, kentauri, velho ja borg. Hahmojen sukupuoleksi voi valita naisen tai miehen.
Ulkopuoliset linkit

Virallinen Myth War -pelin sivusto (Arkistoitu – Internet Archive) (englanniksi)
Mythicomycetaceae

| Mythicomycetaceae |
| --- | --- |
 Myytikkä (Mythicomyces corneipes)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Mythicomycetaceae  Vizzini, Consiglio & M. Marchetti (2019)
Katso myös
   Mythicomycetaceae Wikispeciesissä  
Infobox OKNimi-testi OK: 
Mythicomycetaceae on sieniheimo, jossa on kaksi lajia: myytikkä (Mythicomyces corneipes) ja kostikka (Stagnicola perplexa).
Heimon molempien lajien taksonominen asema on pitkään ollut epäselvä, mutta molekyylitutkimusten perusteella ne ovat läheisintä sukua Psathyrellaceae-heimolle. Jotkin lähteet luokittelevatkin nykyään myytikän ja kostikan Psathyrellaceae-heimoon, mikä ei ole kuitenkaan mielekästä siinä mielessä, että näillä kahdella lajilla ei ole selkeitä morfologisia yhtäläisyyksiä heimon muiden lajien kanssa. Tästä syystä vuonna 2019 kuvattiin myytikän ja kostikan sisältävä Mythicomycetaceae-heimo, joka on Psathyrellaceae-heimon sisarryhmä.
Mythicomycetaceae-lajit ovat tummaitiöisiä helttasieniä. Ekologialtaan ne ovat saprotrofeja, jotka kasvavat karikkeella. Niitä tavataan pääosin lauhkean ja boreaalisen vyöhykkeen metsissä. Kostikka ja myytikkä ovat pohjoisen pallonpuoliskon lajeja. Molemmat elävät Euroopassa ja Pohjois-Amerikassa, myytikkä lisäksi Aasiassa. Kumpikin on Suomessa harvinainen, ja myytikkä on myös uhanalainen.
Luokittelu

Heimo: Mythicomycetaceae
Suku: Myytikät (Mythicomyces )
Laji: Myytikkä (Mythicomyces corneipes)
Suku: Kostikat (Stagnicola )
Laji: Kostikka (Stagnicola perplexa)
Nils Grotenfelt (eversti)

Nils Grotenfelt, vuoteen 1676 Groth (20. joulukuuta 1631 – 6. huhtikuuta 1703 Joroinen) oli suomalainen eversti, joka aateloitiin sodissa saavuttamistaan ansioista ja josta tuli Grotenfelt -suvun kantaisä.
Grothin isä oli liiviläinen ratsumies Per Groth. Hänen ensimmäinen puolisonsa vuodesta 1660 oli Elisabet von Göben (k. noin 1686) ja toinen vuodesta 1688 Märta Zelov (k. 1702). Groth pestautui vain 16-vuotiaana rakuunaksi Fabian Berendesin johtamaan rakuunarykmenttiin 30-vuotisen sodan loppuvaiheessa.  Sen jälkeen hän osallistui Kaarle X Kustaan käymän Pohjan sodan alkuun Puolassa ja hänet korotettiin urhoollisuutensa takia vänrikiksi. Suomeen täydennysmiehistöä värväämään lähetetty Groth joutui venäläisiä vastaan käytyihin taisteluihin, joissa haavoittui, mutta yleni luutnantiksi. Liivinmaalle palattuaan hänestä tuli ratsumestari 1658. Seuraavana vuonna hän sai läänityksenä Paajalan Joroisten Kotkatlahden kylästä ja asettui ensimmäisen vaimonsa kanssa ilmeisesti juuri sinne sodan päätyttyä 1660. Viiden vuoden kuluttua hän astui uudelleen palvelukseen ratsumestarina. Vuonna 1668 hänestä tuli majuri Karjalan rakuunarykmenttiin, jota johti eversti Herman von Burghausen. Skoonen sodassa, joka alkoi Tanskaa vastaan 1675, Groth haavoittui vaikeasti, mutta jäi henkiin. Hänet aateloitiin 1677 Grotenfelt -nimellä ja ylennettiin seuraavana vuonna everstiluutnantiksi. Palveluksesta hän erosi 1680, mutta 1686 hän sai luvan värvätä Savosta oman rakuunarykmentin ja hänet ylennettiin sen päällikkönä everstiksi. Vielä lähes 70-vuotiaana Grotenfelt lähti Suureen Pohjan sotaan komentaen rykmenttiään, mutta joutui onnettomuuden takia keskeyttämään sotaretkensä. Hän laajensi Kotkatlahden tiluksia ja sai 1674 vielä Joroisten Järvikylän perinnölliseksi rälssiksi. Joroisten nykyistä kirkkoa edeltäneeseen vanhempaan kirkkoon Grotenfelt teki huomattavia lahjoituksia.
Navi Mumbai

| Navi Mumbai |
| --- | --- |

 Navi Mumbai
 Koordinaatit: 19°1′48″N, 73°0′36″E 
Valtio:  Intia
Osavaltio:  Maharashtra
Väkiluku (2001):  704 002
 
 https://www.nmmc.gov.in/navimumbai/ 
Infobox OKVirheellinen NIMI-arvo: 
Navi Mumbai (marathiksi नवी मुंबई, Navī Mumbaī) on kaupunki Maharashtran osavaltiossa Intiassa ja osa Mumbain metropolialuetta. Kaupungissa asui 1 119 477 ihmistä vuonna 2011 väestönlaskennan mukaan.  Navi Mumbai sijaitsee Mumbaista itään ja Thanesta etelään.
Jawaharlal Nehrun satamaa Navi Mumbaissa.
Intian suurin konttisatama Jawaharlal Nehrun satama sijaitsee Navi Mumbaissa.
Aiheesta muualla

Kuvia tai muita tiedostoja aiheesta Navi Mumbai Wikimedia Commonsissa
Naapala

Naapala on kylä entissä Halikon kunnassa Salon kaupungissa. Kylä sijaitsee Halikon eteläosissa suunnilleen Metsäkonkolan ja Kaninkolan välissä ja käsittää muutaman maatilan. Kansanedustaja Pertti Hemmilä asuu Naapalassa.
Naapala on myöhäiskeskiaikainen uudisasutuskylä, josta on ensimmäinen maininta vuodelta 1469. Kylä on muodostunut Kokkilan läpi virtaavan puron alkulähteiden ympärille, ja alueen kaikki tasaiset maat on käännetty pelloiksi. Naapalan maatilat on rakennettu alueen mäkien rinteille. Kylässä on aina ollut vain yksi kantatila, jolle alkoi ilmestyä torppia 1700-luvusta lähtien. Isojako suoritettiin kylässä vuonna 1786. Vuonna 1926 valtaosa Naapalan torpista itsenäistyi. Sotien jälkeen kylään ei asutettu yhtään siirtoväkeä.
National Malaria Eradication Program

Merkityillä alueilla Yhdysvaltain kartalla tavattiin malariaa vuonna 1934 ja 1935.
National Malaria Eradication Program (NMEP) oli Yhdysvaltain liittovaltion Communicable Disease Center -viraston ohjelma, jonka tavoite oli malarian hävittäminen Yhdysvalloista. Se perustettiin 1. heinäkuuta 1947 ja oli saanut malarian hävitettyä maasta vuoteen 1951 menneessä. Ohjelma lakkautettiin seuraavana vuonna.
NMEP:in hävitysmenetelmiin kuului esimerkiksi DDT-hyönteismyrkkyn käyttö ja hyttysten lisääntymispaikkojen kuivaaminen.
Nitraria

| Nitraria |
| --- | --- |
 Nitraria billardierei
Tieteellinen luokittelu
Kunta::  Kasvit Plantae
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Sapindales
Heimo::  Natronmarjakasvit Nitrariaceae
Suku::  Nitraria  L. (1759)
Katso myös
   Nitraria Wikispeciesissä   Nitraria Commonsissa 
Infobox OKNimi-testi OK: 
Nitraria on natronmarjakasvien heimoon kuuluva kasvisuku ja heimon tyyppisuku. Siinä on yhdeksän lajia, joita esiintyy Aasiassa, Pohjois-Afrikassa ja Australiassa. Lajit ovat matalia pensaita, jotka kasvavat usein kuivilla aavikoilla ja suolamailla. Nitraria on aiemmassa luokittelussa yhdistetty nyt eri lahkossa oleviin mehikorvakasveihin (Zygophyllaceae).
Navi Mumbain kansainvälinen lentoasema

Navi Mumbain kansainvälinen lentoasema  (Navi Mumbai International Airport) rakenteilla oleva lentoasema Mumbain metropolialueella. Se tulee olemaan toinen metropolialueen lentoasema Chhatrapati Shivajin kansainvälinen lentoaseman lisäksi. Lentokentälle tulee kaksi samansuuntaista 3 700 metrin pituista 60 metriä leveää kiitotietä jotka ovat toisistaan 1 550 metrin etäisyydellä.
Hankkeen käynnistymiseen menee vielä ainakin kaksi vuotta. Hanke vaatii kokonaisuudessaan 2 268 hehtaaria maata joista suurin osa on valtion omistamaa, mutta kiitotien kohdalla olevien 10 kylän maanomistajat eivät halua luopua maalueistaan. Sen vuoksi alueella on tehty vasta tasoitustöitä, mutta kiitotien ja lentoaseman rakentamista ei ole vielä aloitettu. Alun perin ensimmäisen lennon piti lähteä lentoasemalta vuoden 2020 joulukuussa.
Lentoasema on tarkoitus yhdistää hyperloopilla Mumbaihin ja Puneen.
Pääministeri Narendra Modi Navi Mumbain kansainvälisen len­to­ken­tän pe­rus­ta­mis­ta­pah­tu­mas­sa 18. hel­mi­kuu­ta 2018.
Aiheesta muualla

Nikhil S. Dixit: Sky-bound Navi Mumbai airport leaves project-affected behind Mongabay.  17.10.2019. Viitattu 21.8.2020. (englanniksi)
Navi Mumbai International Airport CAPA – Centre for Aviation. Viitattu 21.8.2020. (englanniksi)
Nubar pašša

| Nubar pašša |
| --- | --- |
 Egyptin ensimmäinen pääministeri Nubar pašša
Henkilötiedot
Koko nimi:  Nubar Nubarian
Syntynyt: 4. tammikuuta 1825 Smyrna, Ottomaanien valtakunta
Kuollut: 14. tammikuuta 1899 (74 vuotta) Pariisi, Ranska
Nubar pašša (alk. Nubar Nubarian; 4. tammikuuta 1825 Smyrna, Ottomaanien valtakunta – 14. tammikuuta 1899 Pariisi, Ranska) oli egyptiläinen valtiomies, joka toimi Egyptin pääministerinä vuosina 1878–1879, 1884–1888 ja 1894–1895. Hän oli Egyptin ensimmäinen pääministeri.
Nubar oli alkuperältään armenialainen ja jesuiitat kasvattivat hänet Ranskassa. Opiskellessaan Euroopassa hän hankki laajan kielitaidon ja tutustui läheisesti eurooppalaiseen kulttuuriin. Hän tuli Egyptiin alkuaan enonsa mukana, joka oli käskynhaltija Muhammad Alin päätulkki. Nubar toimi vuodesta 1845 kruununprinssi Ibrahim paššan ja sittemmin tämän seuraajien yksityissihteerinä. Hän oli jonkin aikaa myös Egyptin rautateiden johtaja. Häntä käytettiin usein erilaisissa diplomaattitehtävissä ja kediivi Ismail pašša määräsi hänet johtamaan Egyptin valtuuskuntaa Pariisissa käydyissä neuvotteluissa, joiden tarkoituksena oli ratkaista Suezin kanavan rakentamiseen liittyneet kiistat Egyptin ja ranskalaisen kanavayhtiön välillä. Ismail palkitsi Nubarin paššan arvolla. Vuosina 1866–1874 ja 1875–1876 Nubar toimi Egyptin ulkoministerinä ja pyrki saamaan maalleen mahdollisimman suuren itsenäisyyden Ottomaanien valtakunnan osana. Hän myös auttoi perustamaan vuonna 1875 toimintansa aloittaneen sekatuomioistuinlaitoksen, jolla Egyptissä oleskelleet eurooppalaiset saatiin maan oikeuslaitoksen piiriin aiemman kapitulaatiojärjestelmän sijaan.
Egyptin jouduttua velka-ahdinkoon Ismail nimitti Britannian ja Ranskan painostuksesta elokuussa 1878 Nubarin johtaman hallituksen, jossa oli ulkomaisia ministereitä, ja jonka oli tarkoitus toteuttaa taloudellisia ja poliittisia uudistuksia. Nubarista tuli näin Egyptin ensimmäinen pääministeri. Hän piti myös ulkoministerin salkun. Koska Ismail pelkäsi oman valtansa olevan uhattuna, hän kuitenkin kaatoi Nubarin hallituksen armeijan avulla jo helmikuussa 1879. Tämä taas johti Ismailin omaan kukistumiseen myöhemmin samana vuonna. Egyptin jouduttua Britannian miehitysvallan alle Nubar palasi pääministeriksi tammikuussa 1884. Hän oli kediivi Tewfik paššan lähin neuvonantaja, mutta ei kyennyt sujuvaan yhteistyöhön Britannian pääkonsuli Evelyn Baringin kanssa. Brittien miehitysvalta heikensi kediivin valtaa, mutta vahvisti pääministeriä, ja Nubar onnistui varmistamaan oikeus- ja sisäministeriöiden säilymisen egyptiläisten käsissä. Kun hän yritti ulottaa valtaansa myös poliisiin, britit järjestivät hänen syrjäyttämisensä kesäkuussa 1888. Hän toimi vielä kolmannen kerran pääministerinä huhtikuusta 1894 marraskuuhun 1895.
National League (täsmennyssivu)

National league (suom. Kansallinen liiga) voi tarkoittaa seuraavia urheilukilpailuja:
National League, baseballissa toinen Major League Baseball -sarjajärjestelmän liigoista ja maailman vanhin edelleen olemassaoleva ammattilaisten urheiluliiga
National League A, jääkiekon pääsarjataso Sveitsissä
National League B, jääkiekon toiseksi korkein sarjataso Sveitsissä
National League 1, rugby unionin kolmanneksi korkein sarjataso Englannissa
National League (kriketti), krikettisarja Englannissa
National League (jalkapallo), jalkapallosarja Englannissa
National Football League, amerikkalaisen jalkapallon ammattilaisliiga Yhdysvalloissa
National Hockey League, jääkiekon  ammattilaisliiga Yhdysvalloissa ja Kanadassa
National Basketball League, 1937–1949 toiminut koripallon ammattilaisliiga Yhdysvalloissa
National Rugby League, rugby leaguen  ammattilaisliiga Australiassa ja Uudessa-Seelannissa
HMS Abdiel (1915)

| HMS Abdiel |
| --- | --- |
 HMS Abdiel

Aluksen vaiheet
Rakentaja:  Cammell Laird, Birkenhead
Kölinlasku:  6. toukokuuta 1915
Laskettu vesille:  12. lokakuuta 1915
Palveluskäyttöön:  26. maaliskuuta 1916
Loppuvaihe:  myyty romutettavaksi heinäkuussa 1936
Tekniset tiedot
Uppouma:  1 687 t
Pituus:  99,0 m
Leveys:  9,7 m
Syväys:  3,7 m
Koneteho:  36 000 shp
Nopeus:  34,5 solmua
Miehistöä:  104
Aseistus
Aseistus:  4 x QF 4" Mk IV -tykkiä yksiputkisina P Mk XI -asennuksina 2 x QF 2 naulan Mk II -ilmatorjuntatykkiä yksiputkisina HA Mk II -asennuksina 4 x 21" torpedoputkea
HMS Abdiel (viirinumerot G07, F43 ja H32) oli Britannian kuninkaallisen laivaston Marksman-luokan laivueenjohtaja ensimmäisessä maailmansodassa.
Valmistus

Alus tilattiin marraskuussa 1914 Cammell Lairdilta Birkenheadistä, missä köli laskettiin 6. toukokuuta 1915. Alus päätettiin elokuun lopulla muuttaa miinalaivaksi, jolloin se varustettiin mahdollisuudella kuljettaa 66 miinaa. Miinoja kuormattaessa tuli uppouman ja painopisteen tasaamiseksi poistaa aluksen torpedoputket sekä takakannen tykkitornit. Alus laskettiin vesille 12. lokakuuta 1915 ja otettiin palvelukseen 26. maaliskuuta 1916.
Palvelus

Ensimmäisessä maailmansodassa alus osallistui Skagerrakin taisteluun laskemalla 66 miinaa Horns Revin alueelle, josta amiraalin Reinhard Scheerin komentaman Saksan keisarikunnan laivaston odotettiin kulkevan.
Alus siirrettiin 24. elokuuta 1920 Noressa reserviin, mistä se siirrettiin 14. syyskuuta 1925 telakalle. Alus palasi 30. syyskuuta 1926 palvelukseen Sheernessissä määrättynä Atlantin laivastoon. Se palautettiin 25. tammikuuta 1927 Noren reserviin, josta se myytiin heinäkuussa 1936 romutettavaksi Reesille Llanellyyn.
Glarus (kantoni)

| Glarusin kantoni Kanton Glarus (saksaksi) |
| --- | --- |
 Glarusin taajamat ovat Linthjoen laaksossa.
 Vaakuna
 Glarus sijaitsee Itä-Sveitsissä.
 Koordinaatit: 47°0′N, 9°2′E 
Valtio:   Sveitsi
kuntia:  3 (1.1.2011–)
Perustettu:  1352
Hallinto:  
 – hallinnollinen keskus:  Glarus
Pinta-ala:  685,3 km² (17.)
 – sisävesi:  (Walensee) 4,6 km² 
Väkiluku (31.12.2019)  (vakinaiset asukkaat):  40 590 (23.)
 – väestötiheys:  59 as./km²
Kielet:  saksa 87 % (2017)
Uskonnot:  katolisuus 32 %  reformoitu kirkko 32 % (2017)
BKT (2015, alustava):  2,7 mrd. Sfr (23.)
 – asukasta kohti:  68 000 Sfr (14.)
Lyhenteet:  
 – rekisterikilven tunnus:  GL
 
Kantonin internetsivut
Glarus on kantoni Sveitsin itäosassa. Kantonin pääkaupunki on nimeltään Glarus.
Historiaa

Glarusin historiaa hallitsee uskonto. Sen asukkaat kääntyivät kristinuskoon 500-luvulla irlantilaisen munkin Pyhän Fridolinin (kuoli noin 540) vaikutuksesta. Munkin kuva on edelleen kantonin vaakunassa.
Euroopan viimeinen teloitukseen johtanut noitaoikeudenkäynti vuonna 1782 käytiin Glarusissa. Anna Göldi -niminen nainen tuomittiin kuolemaan hirttämällä työnantajansa lapsen lumoamisesta.
Maantiede

Glarus on vuoristoista maastoa Linthjoen laakson ympärillä. Korkein vuorenhuippu on Tödi (3 614 m). Osittain Glarusissa sijaitseva Sardonan tektoninen alue on Unescon maailmanperintökohde vuodesta 2008 alkaen.
Kunnat ja väestö

Vuodesta 2011 alkaen Glarusin kantoni on koostunut kolmesta kunnasta. Kantonin keskuspaikka on Glarusin kaupunki ja kaksi muuta kuntaa ovat Glarus Nord ja Glarus Süd. Kantonin asukasluku on runsaat 40 000 ja kokonaispinta-ala 685 neliökilometriä, josta 5 neliökilometriä on Walenseejärveä.
| Alue | Väkiluku (31> 12.2019) | Pinta-ala  km² | As> tiheys as./km² |
| --- | --- | --- | --- |
| Glarus | 12 511 | 103,58 | 120 |
| Glarus Nord | 18 626 | 147,07 | 126 |
| Glarus Süd | 9 453 | 430,06 | 22 |
| Walensee |  | 4,64 |  |
| Glarusin kantoni | 40 590 | 685,35 | 59 |
Kunnat ja väestö > Kieli ja uskonto

Kantonin pääkieli on saksa, jota puhui vuonna 2017 noin 87 prosenttia vakinaisista asukkaista. Uskonnoista katolisuus (32 %) ja reformoitu kirkko (32 %) ovat yhtä yleisiä (vuonna 2017).
Talous

Maatalous oli Glarusin pääelinkeino pitkälle 1900-luvulle, mutta teollisuus ja palvelutuotanto ovat nousseet tärkeämmiksi elinkeinoiksi. Vuonna 2016 maatalous työllisti enää 5 prosenttia glarusilaisista. Teollisuudessa oli 36 prosenttia ja palvelualoilla 59 % työpaikoista.
Glarusissa on runsaasti vesivoimaa: Linthjoessa ja sen sivujoissa sekä tekojärvien yhteydessä on yli 30 vesivoimalaitosta. Niistä suurin on Axpon omistama Linth-Limmernin voimalaitos (saks. Kraftwerke Linth-Limmern), jonka maksimiteho on 1 500 megawattia.
Lisäksi Glarusissa louhitaan liuskekivilaattoja kattomateriaaliksi. Puuvillan ja villan kehruu oli tärkeää 1700-luvulla.
Aiheesta muualla

Kuvia tai muita tiedostoja aiheesta Glarus (kantoni) Wikimedia Commonsissa
Laupper, Hans et al.: Glarus (Kanton) (Sveitsin historiallisen tietosanakirjan web-sivut) Historisches Lexikon der Schweiz (HLS).  30.5.2017. Bern:  Stiftung HLS. (saksaksi), (ranskaksi), (italiaksi)
Hardinin piirikunta (Kentucky)

Hardinin piirikunta (engl. Hardin County) on Yhdysvaltojen Kentuckyn osavaltiossa sijaitseva piirikunta. Sen väkiluku oli 108 071 vuonna 2017 ja sen pinta-ala on 1 632 neliökilometriä. Piirikunnan hallintokeskus Elizabethtown on myös sen suurin kaupunki.
Piirikunta tunnetaan parhaiten presidentti Abraham Lincolnin syntymäpaikkana, tosin nykyään paikka kuuluu LaRuen piirikunnalle.
Asukkaat

Piirikunnan asukkaista 76,5 prosenttia on valkoisia, 11,2 prosenttia mustia ja 5,47 prosenttia latinalaisamerikkalaisia. 7,13 prosenttia puhuu myös muita kieliä kuin englantia. 98,3 prosenttia asukkaista on Yhdysvaltain kansalaisia. Piirikunnan väestön keski-ikä on 36 vuotta.
Kuvia piirikunnasta

Piirikunnan oikeustalo.
Sonoran pikkukaupunki.
Guadalupe (täsmennyssivu)

Guadalupe on espanjalainen henkilön- ja paikannimi, joka on yleinen myös portugalia puhuvissa maissa. Sen ranskankielinen muoto on Guadeloupe.
Guadalupe-nimen alkuperä ei ole täysin yksiselitteinen, mutta melko yleisen käsityksen mukaan nimi on yhdistelmä arabian- ja latinankielisistä sanoista wadi (”jokilaakso”) sekä lupus (”susi”). Nimi on levinnyt laajalle, koska se yhdistetään Neitsyt Mariaan. 1200-luvulla espanjalaisesta Guadalupen kylästä löytyi Mustan madonnan patsas, jonka on tarinan mukaan veistänyt evankelista Luukas aikana, jolloin Neitsyt Mariaa ei ollut vielä otettu taivaaseen.
Paikannimiä

Guadalupe, saari Baja Californiassa
Guadeloupe, Ranskan merentakainen departementti
Villa de Guadalupe, entinen kylä ja nykyinen Mexico Cityn kaupunginosa
Guadalupe, kaupunki Meksikossa
Guadalupe, kaupunki Meksikossa
Guadalupe, kaupunki Meksikossa
Guadalupe de Ramírez, kunta Meksikossa
Guadalupe Etla, kunta Meksikossa
Guadalupe y Calvo, kunta Meksikossa
Guadalupen basilika, Meksikon kansallispyhättö Villa de Guadalupessa
Guadalupejoki, Espanjassa virtaava joki
Guadalupe, espanjalainen kylä Guadalupejoen varrella
Guadalupe Mountainsin kansallispuisto Texasissa
Henkilönnimiä

Guadalupe Victoria, Meksikon ensimmäinen presidentti
María Guadalupe Jones Garay eli Lupita Jones, vuoden 1991 Miss Universum
Guadalupe Ortiz de Landázuri, espanjalainen kemisti ja Opus Dein jäsen
Guadalupe Larriva, ecuadorilainen poliitikko
María Guadalupe Villalobos Vélez eli Lupe Vélez, meksikolainen näyttelijä
Muita

Guadalupen neitsyt, intiaanille ilmestynyt Neitsyt Maria ja Marian kuva Guadalupen basilikassa
Santa María de Guadalupen luostari ja siellä sijaitseva Neitsyt Marian patsas
HMS A.9

| HMS A> 9 |
| --- | --- |
 HMS A.9

Aluksen vaiheet
Rakentaja:  Vickers, Sons & Maxim, Barrow-in-Furness
Kölinlasku:  1903
Laskettu vesille:  8. maaliskuuta 1904
Palveluskäyttöön:  8. toukokuuta 1905
Loppuvaihe:  myyty romutettavaksi tammikuussa 1920
Tekniset tiedot
Uppouma:  190 t (pinnalla) 210 t (sukelluksissa)
Pituus:  32,08 m
Leveys:  3,89 m
Syväys:  3,20 m
Koneteho:  16-sylinterinen Wolseley-dieselmoottori 550 hv (410 kW) sähkömoottori 150 hv (110 kW)
Nopeus:  pinnalla: 11,5 solmua (20 km/h) sukelluksissa: 8 solmua (15 km/h)
Miehistöä:  2 upseeria ja 12 miehistönjäsentä
Aseistus
Aseistus:  2 x 18" torpedoputkea, joihin 4 torpedoa
HMS A.9 oli Britannian kuninkaallisen laivaston A-luokan sukellusvene.
Valmistus

Alus tilattiin osana vuosien 1903-1904 laivasto-ohjelmaa Vickers, Sons & Maximilta Barrow-in-Furnessista, missä köli laskettiin vuonna 1903. Alus laskettiin vesille 8. helmikuuta 1905 ja valmistui 8. toukokuuta.
Palvelus

Alus romutettiin 1920.
Myth Takes

| Myth Takes !!! |
| --- | --- | --- |

Studioalbumin tiedot
 Julkaistu: 5. maaliskuuta 2007
 Tyylilaji: dance-punk
 Kesto: 48.20
 Levy-yhtiö: Warp
!!!-yhtyeen muut julkaisut
| Take Ecstasy with Me/Get Up 2005 | Myth Takes 2007 | Strange Weather, Isn't It? 2010 |
Myth Takes on !!!-yhtyeen kolmas studioalbumi, joka julkaistiin 5. maaliskuuta 2007. Se äänitettiin Nashvillessa, Tennesseessa. Varhaisissa rajoitetuissa painoksissa tuli mukana toinen levy joka sisälsi kolme remixiä.[lähde? ]
Kappaleet

Myth Takes – 2.24
All My Heroes Are Weirdos – 3.04
Must Be the Moon – 5.56
A New Name – 4.54
Heart of Hearts – 6.02
Sweet Life – 3.46
Yadnus – 5.13
Bend Over Beethoven – 8.06
Break in Case of Anything – 3.39
Infinifold – 5.11
Arvostelut

Metacritic: 76/100